Diari Oficial de la Generalitat Valenciana


Sumari del DOGV 5427, del 12-01-2007 (2006/15574)

RESOLUCIÓ de 14 de desembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Assumptes Sociales, a través de l'Institut de Majors i Servicis Socials -IMSERSO, i la Generalitat, a través de la Conselleria d'Infraestructures i Transport, per al desenvolupament d'un programa d'accesibilitat en les línies regulars d'autobusos interurbans de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5427

Data del DOGV
:   12-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/15235


Data del document
:   14-12-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Entitat Pública de Transport Metropolità de València
    * tercera edat
    * cooperació administrativa
    * administració central
    * mitjans per a discapacitats

Subscrit, després de la tramitació prèvia reglamentària, entre el  
Ministeri de Treball i Assumptes Sociales, a través de l'Institut de  
Majors i Servicis Socials -IMSERSO, i la Generalitat, a través de la  
Conselleria d'Infraestructures i Transport, el 7 de novembre de 2006,  
un Conveni de col·laboració per al desenvolupament d'un programa  
d'accesibilitat en les línies regulars d'autobusos interurbans de la  
Comunitat Valenciana, i en compliment del que establix l'article 8.2  
de la Llei de Règim Jurídic de les Administracions Públiques i del  
Procediment Administratiu Comú, cal publicar en el Diari Oficial de  
la Generalitat l'esmentat Conveni, que ha quedat inscrit en el Registre  
de Convenis amb el número 1221/2006, i que figura com a annex  
d'esta resolució.  
València, 14 de desembre de 2006.- El director general de Relacions  
amb les Corts i Secretariat del Govern: Antonio V. Peral Villar  
Conveni de col·laboració entre el Ministeri de Treball i Afers Socials  
a través de l'Institut de Majors i Servicis Socials -IMSERSO-, i  
la Generalitat a través de la Conselleria d'Infraestructures i Transport,  
per al desenvolupament d'un programa d'accessibilitat en les línies  
regulars d'autobusos interurbans de la comunitat valenciana.  
Madrid, 7 de novembre de 2006  
D'una banda, el Sr. Ángel Rodríguez Castedo, director general de  
l'Institut de Majors i Servicis Socials (IMSERSO), nomenat pel Reial  
Decret 1670/2004, de 9 de juliol, i en virtut del que establix l'article  
6 i la disposició addicional tretze de la Llei de Règim Jurídic de les  
Administracions Públiques i del Procediment Administratiu Comú, de  
26 de novembre de 1992, modificada per Llei 4/1999, de 13 de gener.  
D'una altra, el Sr. José Ramón García Antón, conseller d'Infraestructures  
i Transport de la Generalitat, d'acord amb l'atribució legal  
de competències que li atorguen la Llei 5/1983, de 30 de desembre,  
de Govern Valencià, i facultat mitjançant un acord del Consell de 13  
d'octubre de 2006.  
EXPOSEN  
I  
L'Estat, d'acord amb el que establix l'article 149.17º de la Constitució,  
té competència exclusiva per a establir la legislació bàsica i el  
règim econòmic de la Seguretat Social, i la Comunitat Valenciana, de  
conformitat amb el que s'ha establit en l'Estatut d'Autonomia, aprovat  
per Llei Orgànica 5/1982, d'1 de juliol, té atribuïda competència  
exclusiva en matèria de promoció i ajuda a la tercera edat, emigrants,  
persones amb discapacitat i altres grups o sectors necessitats la protecció  
especial i, en els termes que establisquen les lleis i les normes  
reglamentàries que en desplegament de la seua legislació dicte l'Estat,  
la funció executiva en matèria de les prestacions i servicis socials del  
sistema de Seguretat Social.  
II  
El Ministeri de Treball i Afers Socials, a través de l'Institut de  
Majors i Servicis Socials (IMSERSO), en resposta a la demanda presentada  
pels col·lectius de persones amb mobilitat reduïda, i conside-  
rant la necessitat urgent de dur a terme l'adaptació del transport públic  
al nostre país, desitja estar present en aquelles actuacions que contribuïxen  
a la implantació de transports públics adaptats a les necessitats  
del sector de població amb mobilitat reduïda, ja que es tracta, al  
mateix temps, de proporcionar una millor qualitat de vida per a tots els  
ciutadans.  
L'IMSERSO desenvolupa accions relatives a l'accessibilitat en el  
transport pel que fa a les regions d'objectiu 1, en el marc de les accions  
complementàries FEDER al Programa Operatiu de Lluita contra la  
Discriminació del FSE, durant el període de 2000 a 2006.  
III  
Per la seua banda, l'Estatut d'Autonomia de la Comunitat Valenciana  
establix en l'article 49.15 la seua competència exclusiva en matèria  
del transport terrestre per carretera l'itinerari del qual es desenvolupe  
íntegrament en el territori de la Comunitat Valenciana.  
IV  
Entre les línies d'actuació de la Generalitat es troba la millora de  
la qualitat dels servicis de transport a tots els usuaris del sistema, sense  
distinció respecte a les seues condicions personals de mobilitat, la qual  
cosa va portar a la promulgació de la Llei 1/1998, de 5 de maig, de  
la Generalitat Valenciana, d'Accessibilitat i Supressió de Barreres  
Arquitectòniques, Urbanístiques i de la Comunicació, publicada en el  
DOGV, de 7 de maig de 1998, que establix mesures diverses per a afavorir  
l'accessibilitat dels transports públics.  
Per a impulsar la incorporació del material mòbil adequat a les  
exigències de mobilitat referides, la Conselleria d'Infraestructures i  
Transport de la Generalitat incorporarà en la convocatòria de 2006 de  
subvenció per a l'adquisició d'autobusos a empreses concessionàries  
de transport públic, la condició que els nous vehicles siguen accessibles.  
CLÀUSULES  
PRIMERA. El present conveni té com a objecte desplegar, durant  
2006, un projecte dirigit a oferir solucions accessibles en el transport  
públic de viatgers per carretera en àrees de la Comunitat Valenciana  
en què es presten servicis vinculats a concessions de titularitat de la  
Conselleria d'Infraestructures i Transport.  
SEGONA. Les aportacions per al desplegament del present conveni  
es produiran d'acord amb la distribució següent:  
FEDER IMSERSO GENERALITAT TOTAL  
VALENCIANA  
93.800,00 20.100,00 20.100,89 395.353,00  
Este pla de finançament s'ajusta a la normativa comunitària en  
vigor, i l'IMSERSO assumix l'aportació de les quanties de FEDER,  
les quals li seran reemborsades en funció de la presentació de justificació  
de la despesa.  
L'IMSERSO contribuirà al programa descrit amb una aportació  
total, per a l'exercici 2006, de CENT TRETZE MIL NOU-CENTS  
euros (113.900 Euros), a càrrec de l'aplicació 52.74.137.0 del pressupost  
de despeses i dotacions de l'IMSERSO per a 2006. En esta quantitat  
està integrada la seua quota i l'import corresponent a l'aportació assignada  
a FEDER en el quadre anterior. Este total s'abonarà a la firma  
del present conveni a la Conselleria d'Infraestructures i Transport de  
la Generalitat.  
Per la seua banda, la Generalitat participarà en este projecte amb  
una aportació total de VINT MIL CENT euros (20.100 Euros), inclosos  
en els pressupostos que a càrrec del capítol VII del programa 513.30,  
Ordenació i Coordinació del Transport Terrestre, del pressupost de la  
Conselleria d'Infraestructures i Transport de 2006, es destinen a la  
convocatòria d'ajudes esmentada en l'exposa IV per a la millora de la  
flota adscrita a servicis regulars de transport públic de la seua titularitat  
(línia pressupostària T0816000, Millora de la qualitat de l'oferta de  
transport públic de viatgers i mercaderies).  
TERCERA. Les quantitats aportades per les institucions collaboradores  
seran destinades a finançar l'adquisició de vehicles accessibles  
en els termes que s'indiquen en la convocatòria d'ajudes que  
publique el 2006 la Conselleria d'Infraestructures i Transport de la  
Generalitat .  
Els autobusos que s'adquirisquen hauran de reunir les característiques  
apropiades a la finalitat d'este projecte, d'acord amb la normativa  
vigent, i les arreplegades en la Llei 1/1998, de 5 de maig, de la Generalitat  
Valenciana, d'Accessibilitat i Supressió de Barreres Arquitectòniques,  
Urbanístiques i de la Comunicació.  
QUARTA. L'efectivitat d'este conveni està condicionada a la tramitació  
i publicació per la Conselleria d'Infraestructures i Transport  
de la corresponent convocatòria pública d'ajudes, a la qual podran  
accedir en els termes exigits en les ordes de convocatòria, les empreses  
interessades a substituir o ampliar la seua flota actual de transport  
per vehicles plenament accessibles de conformitat amb el que establix  
el present conveni de col·laboració.  
CINQUENA. Es crearà una comissió de seguiment d'este conveni  
com a òrgan mixt de vigilància i control, constituïda per dos representants  
de la Comunitat Valenciana i dos representants de l'administració  
general de l'Estat, un dels quals serà designat per la Delegació de  
Govern a la Comunitat Autònoma.  
Esta comissió serà presidida alternativament, i per trimestre, per  
un dels representants de l'administració general de l'Estat o per un de  
la Comunitat Valenciana.  
Serà objectiu permanent de la comissió de seguiment vetlar per  
l'adequat compliment dels fins previstos en el conveni, i resoldre els  
problemes d'interpretació i compliment que s'hi puguen plantejar.  
SISENA. La comissió de seguiment es reunirà a instàncies de  
qualsevol de les parts totes les vegades que es considere necessari,  
fonamentalment per a:  
- Conéixer el procediment d'adjudicació de les ajudes objecte  
d'este conveni.  
- Sol·licitar, si es considera oportú, que el Centre Estatal d'Autonomia  
Personal i Ajudes Tècniques (CEAPAT) de l'IMSERSO comprove  
que les condicions exigides als vehicles són adequades.  
SETENA. A l'hora d'analitzar les peticions que es formulen en la  
convocatòria pública a què es fa referència en la clàusula quarta, es  
tindran en compte les especificacions tècniques establides en l'orde  
de convocatòria de la Conselleria d'Infraestructures i Transport de la  
Generalitat.  
Les ajudes objecte del present conveni, així com les empreses  
beneficiàries d'estes, estaran sotmeses a les previsions del Text Refós  
de la Llei d'Hisenda Pública de la Generalitat Valenciana (Decret  
legislatiu de 26 de juny de 1991) i la seua normativa de desplegament  
com el que establix la Llei 38/2003, de 17 de novembre, General de  
Subvencions, i el que s'hi dispose d'acord amb el sistema de prelació  
de normes que esta establix.  
HUITENA. Per a aconseguir els objectius d'este projecte, les  
empreses concessionàries del servici que reben les ajudes i subvencions  
previstes en el present conveni de col·laboració es comprometran a  
mantindre els vehicles subvencionats durant un període mínim de cinc  
anys exclusivament al servici de la concessió i dins de l'àmbit geogràfic  
de la Comunitat Valenciana, en les mateixes condicions tècniques i  
d'accessibilitat exigides.  
NOVENA. Les empreses concessionàries que participen en el projecte  
es comprometran a incorporar en un lloc visible dels vehicles una  
referència expressa a la col·laboració de la Conselleria d'Infraestructures  
i Transport de la Generalitat i del Ministeri de Treball i Afers Socials  
en l'oferta d'esta solució de transport accessible. El disseny del  
distintiu i la seua ubicació en el vehicle seran aprovats per la comissió  
de seguiment del conveni.  
En el cas de finançament amb fons FEDER, de conformitat amb  
el que establix el Reglament (CE) 1159/2000, haurà de fer-se referèn-  
cia de forma expressa a la participació financera del Fons Europeu de  
Desenvolupament Regional.  
DEU. En el cas que les aportacions rebudes siguen destinades a  
fins diferents dels establits en este conveni o no s'apliquen en les condicions  
determinades, seran revocades, amb la proposta prèvia de la  
comissió de seguiment, i l'empresa perceptora estarà obligada a reintegrar  
les quantitats rebudes incrementades amb l'interés legal dels  
diners (interés de demora) en la quantia fixada en l'article 17 de la  
Llei 47/2003, de 26 de novembre, General Pressupostària Estes quantitats  
es distribuiran proporcionalment als recursos econòmics aplicats  
en este projecte, entre la Generalitat i l'IMSERSO.  
ONZE. La Conselleria d'Infraestructures i Transport justificarà al  
Ministeri de Treball i Afers Socials, a través de l'IMSERSO, les quantitats  
entregades a cada empresa concessionària, i s'acreditarà documentalment  
la destinació d'estes per mitjà de la presentació, en el  
temps i forma establits en la normativa d'aplicació, d'una memòria del  
desplegament del projecte, dels documents acreditatius de la despesa  
efectuada i les factures de les empreses venedores. Estos documents es  
presentaran en original o en còpia compulsada.  
La dita justificació s'haurà de presentar abans del dia 31 d'octubre  
de 2007.  
D'altra banda, el seguiment i la justificació de les obres s'efectuarà,  
d'acord amb allò que s'ha estipulat en el Reglament (CE)  
1260/1999, pel qual s'establixen disposicions generals sobre els fons  
estructurals. Els documents de justificació consistiran en la presentació  
per part de la Generalitat dels documents següents:  
· Certificat de la Generalitat relatiu a l'adquisició del vehicle  
accessible.  
· Certificat d'execució de despeses efectivament pagades, segons  
el model normalitzat que s'aportarà a la firma del present conveni. Les  
factures i documents d'aprovació de valor equivalent que sustenten  
l'emissió d'este certificat hauran de conservar-se durant un període de  
cinc anys, i es garantix una pista d'auditoria suficient, en compliment  
del que establix el reglament.  
En el cas que quedaren romanents una vegada efectuada la liquidació  
de l'aportació de l'IMSERSO a les ajudes objecte del present  
conveni, la Generalitat Valenciana procedirà a la immediata devolució  
a l'IMSERSO de la quantitat que li corresponga, d'acord amb una distribució  
dels dits romanents, proporcional als recursos econòmics aplicats  
en este projecte, entre la Generalitat Valenciana i l'IMSERSO.  
DOTZE. Este conveni, que produirà efectes a partir de la data de  
la seua firma, esgotarà la seua vigència el dia 31 de desembre de 2006.  
No obstant això, es podrà prorrogar la seua vigència per períodes  
anuals sempre que les parts que intervenen així ho acorden de forma  
expressa amb anterioritat al terme de la seua vigència, previs els informes  
i tràmits preceptius, i en la condició que hi haja crèdit adequat i  
suficient en el pressupost de l'exercici corresponent.  
TRETZE. Serà causa de resolució del present conveni l'incompliment,  
per qualssevol de les parts que intervenen, de les obligacions  
essencials contingudes en les seues clàusules, i s'entenen per essencials  
les referides als àmbits subjectiu i material del conveni, a les tècniques  
de col·laboració i als compromisos de finançament.  
CATORZE. Qualsevol de les parts podrà proposar la modificació  
o denunciar el conveni, i ho comunicarà per escrit a les altres parts  
amb una antelació de, almenys, dos mesos a la data en què es donarà  
per acabat.  
Tant en un cas com en qualsevol altre s'hauran de concloure els  
treballs iniciats a l'empara del present instrument de col·laboració.  
QUINZE. Este conveni es troba exclòs de l'àmbit d'aplicació de la  
Llei de Contractes de les Administracions Públiques, en virtut del que  
establix l'article 3.1.c) del seu Text Refós, aprovat per Reial Decret  
Legislatiu 2/2000, de 16 de juny.  
SETZE. La jurisdicció contenciosa administrativa de la Comunitat  
Valenciana serà la competent per a resoldre les qüestions litigioses  
que es pogueren suscitar entre les parts en el desplegament del present  
conveni, atesa la naturalesa administrativa d'este.  
DÈSSET. El text del present conveni s'adequa en els seus aspectes  
essencials i substantius al model tipus informat pel Servici Jurídic de  
l'IMSERSO de 24 de març de 2006.  
Com a prova de conformitat amb tot el que s'ha exposat anteriorment,  
les parts que intervenen firmen el present conveni en triple  
versió exemplar, a un sol efecte, al lloc i en la data assenyalats a l'encapçalament.  
PEL MINISTERI DE TREBALL I AFERS SOCIALS  
Ángel Rodríguez Castedo  
PER LA CONSELLERIA D'INFRAESTRUCTURES I  
TRANSPORT  
José Ramón García Antón  
ANNEX  
Requisits tècnics  
Requisits tècnics. Autobusos interurbans. Any 2006  
1. Serà de compliment obligatori la Directiva 2001/85/CE del  
Parlament Europeu i del Consell, relativa a les disposicions especials  
aplicables als vehicles utilitzats per al transport de viatgers amb més  
de huit places, a més del seient del conductor.  
2. A més, per a poder acollir-se al conveni, estos vehicles, que no  
pertanyen a la classe I, seran accessibles a les persones amb mobilitat  
reduïda, inclosos els usuaris de cadira de rodes, d'acord amb les  
prescripcions tècniques que figuren en l'annex VII de la mencionada  
directiva.  
3. En l'annex VII mencionat es fixen els requisits per als dispositius  
tècnics que faciliten l'accés als viatgers amb mobilitat reduïda,  
inclosos els usuaris de cadira de rodes, així com condicions de seguretat.